
వారణాసి : గోవును హిందువులు అత్యంత పవిత్రమైనదిగా భావిస్తూ పూజిస్తారు. ఆవుకు ఉన్న గొప్పతనాన్ని చాటిచెప్పేందుకు ఓ ముస్లిం వ్యక్తి సుదూర పాదయాత్ర చేస్తున్నారు.రాయ్పూర్వాసి మహ్మద్ ఫైజ్ ఖాన్ ‘గో సేవా సద్భావన పాదయాత్ర’ను చేపట్టారు. గోవుల పరిరక్షణ ప్రాధాన్యాన్ని వివరిస్తున్నారు.  లేహ్ నుంచి కన్యాకుమారి వరకు 12,000 కి.మీ. దూరం సాగే ఈ యాత్ర సందర్భంగా ఆవులను పోషించే విధానాలు, ఆవు పాలు, ఇతర పదార్థాల్లోని ఔషధ విలువల గురించి చెప్తున్నారు.ఇప్పటికి ఆయన 130 రోజుల పాదయాత్రను పూర్తి చేశారు. 2,100 కి.మీ. ప్రయాణించి, వారణాసి చేరుకున్నారు. ఆయన రోజుకు 20 నుంచి 25 కి.మీ. నడుస్తున్నారు. వచ్చే జనవరికి అమృత్సర్ చేరుకునే అవకాశం ఉంది.మహ్మద్ మాట్లాడుతూ గోవులను కాపాడాలన్నారు. గోవులకు సేవ చేసి, వాటిని పరిరక్షిస్తే, మానవాళికి అవి రక్షకులుగా ఉంటాయన్నారు. గో రక్షణ పేరుతో హింస జరుగుతుండటం దురదృష్టకరమన్నారు.సింధు దర్శన్ ఉత్సవాల సందర్భంగా జూన్ 24న తాను లేహ్ నుంచి తన పాదయాత్రను ప్రారంభించానని మహ్మద్ తెలిపారు.

vaaranaasi : govunu hinduvulu atyanta pavitramainadigaa bhaavistuu poojistaaru. aavuku unna goppatanaanni chaaticheppenduku oo muslim vyakti sudura paadayaatra chestunnaru.raypurvasi mahmad faiz khan ‘goo seva sadbhaavana paadayaatra’nu chepattaru. govula parirakshana praadhaanyaanni vivaristunnaaru.  leh nunchi kanyakumari varaku 12,000 ki.mee. dooram saage ee yaatra sandarbhamgaa aavulanu poshinche vidhaanaalu, aavu paalu, itara padaarthaallooni aushadha viluvala gurinchi cheptunnaaru.ippatiki aayana 130 rojula paadayaatranu puurti chesaru. 2,100 ki.mee. prayaaninchi, vaaranaasi cherukunnaru. aayana rojuku 20 nunchi 25 ki.mee. nadustunnaru. vache janavariki amritsar cherukune avakaasam undi.mahmad maatlaadutuu govulanu kapadalannaru. govulaku seva chesi, vaatini parirakshiste, maanavaaliki avi rakshakulugaa untaayannaaru. goo rakshana paerutho himsa jarugutundatam duradrushtakaramannaru.sindhu darsan utsavaala sandarbhamgaa joon 24na taanu leh nunchi tana paadayaatranu praarambhinchaanani mahmad telipaaru.